**42/2016.(II.25.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.4.1 fenntartható városi közlekedésfejlesztést célzó projektekkel kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés az alábbi táblázatban felsorolt kerékpárút hálózat fejlesztési javaslatokat jóváhagyja, egyúttal felkéri a Polgármestert, hogy a jóváhagyott kerékpárút-szakaszokra vonatkozó pályázatot a TOP-6.4.1 fenntartható városi közlekedésfejlesztés pályázati kiírásra nyújtsa be.

|  |  |  |  |  |  |
| --- | --- | --- | --- | --- | --- |
|  | **Kerékpárút megnevezése** | **Útszakasz kezdete** | **Útszakasz vége** | **Teljes hossz (m)** | **Fejlesztés előzetes becsült költség nagyság rendje (millió Ft)** |
| 1 | "Minerva" - Söptei út | 11-es Huszár úti körforgalomtól | Söptei úti körforgalomig | 1400 | 200 |
| 2 | Sugár út | Horváth B. utcától | Saághy u.(Metró körforgalomig) | 1800 | 10 |
| 3 | Rohonci út | Domustól | Bem J. utcáig | 300 | 2 |
| 4 | Szt. Márton utca | Gyöngyös-patak hídtól | Szt. Márton  temetőig | 450 | 4 |
| 5 | Jókai park+  Bartók Béla körút | Kálvária utcától | Rohonci útig | 1400 | 50 |
| 6 | Régi Búcsúi út | Dolgozók útjától | Búcsúi útig | 240 | 0,3 |
| 7 | Sé-Szombathely összekötés | Búcsúi úttól | Sé közigazgatási határáig | 750 | 90 |
| 8 | Jáki út | Brenner körúttól | Jáki úti temetőig | 950 | 20 |
| 9 | Vépi út | Sági úttól | Vásártér utcáig | 780 | 65 |
| 10 | Szt. Imre herceg utca | Paragvári utcától | Muskátli utcáig | 800 | 148,7 |
| 11 | Nárai Külső út | Brenner körúttól | Király sporttelepig | 1800 | 94 |
|  |  |  | Összesen: | 10670 | 684 |
| 12 | Közbringa rendszer kiépítése | | ITP-ben a TOP-6.4.1 tartalékkeret terhére | | 61 |

1. A Közgyűlés az alábbi táblázatban felsorolt közlekedésbiztonsági fejlesztési javaslatokat jóváhagyja, egyúttal felkéri a Polgármestert, hogy a jóváhagyott fejlesztésekre vonatkozó pályázatot a TOP-6.4.1 fenntartható városi közlekedésfejlesztés pályázati kiírásra nyújtsa be.

|  |  |  |  |
| --- | --- | --- | --- |
|  | **Fejlesztési helyszín megnevezése** | **Közlekedésbiztonsági beruházás** | **Fejlesztés előzetes becsült költség nagyság rendje (millió Ft)** |
| 1 | Nárai u.-Brenner krt. | körforgalom építés | 135 |
| 2 | Bartók B. körút –  Rohonci u. | körforgalom építés | 135 |
|  |  | Összesen: | 270 |

A Közgyűlés felkéri a polgármestert, hogy abban az esetben, ha a fenti körforgalmak a támogató számára nem elfogadhatóak, úgy a pályázattal kapcsolatos végleges döntés meghozatalakor vizsgálja meg a Bartók Béla krt.- Dr. István Lajos krt. - Paragvári u. csomópontban körforgalom beilleszthetőségét a projektbe.

1. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott kerékpárút hálózati és közlekedésbiztonsági fejlesztési javaslatok esetleges módosítását jóváhagyja.
2. A Közgyűlés nyertes pályázat esetén felhatalmazza a Polgármestert a Támogatási Szerződés aláírására.
3. A Közgyűlés felkéri a Polgármestert, hogy a TOP-6.4.1 fenntartható városi közlekedés-fejlesztés fejlesztési elképzeléseire a Szombathely ITP dokumentumában a fejlesztési elképzelésekre előirányzott költségeket az előterjesztésben foglaltaknak megfelelően vezesse át.

**Felelősök:** Dr. Puskás Tivadar polgármester

Illés Károly alpolgármester

Lendvai Ferenc Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője

Lakézi Gábor a Városüzemeltetési Osztály vezetője)

**Határidő:** 1-3 pont: 2016. április 1.

4. pont: támogató által meghatározott időpont

5. pont: Szombathely ITP dokumentumának soron következő módosításakor